CELEX: 32014R1260
Language: lt
Date: 2014-11-25 00:00:00
Title: 2014 m. lapkričio 25 d. Komisijos įgyvendinimo reglamentas (ES) Nr. 1260/2014, kuriuo nustatomas sorgų importo iš trečiųjų šalių į Ispaniją muito fiksuotas sumažinimas

26.11.2014   
            
            
               LT
            
            
               Europos Sąjungos oficialusis leidinys
            
            
               L 339/5
            
         KOMISIJOS ĮGYVENDINIMO REGLAMENTAS (ES) Nr. 1260/2014
   2014 m. lapkričio 25 d.
   kuriuo nustatomas sorgų importo iš trečiųjų šalių į Ispaniją muito fiksuotas sumažinimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 180 straipsnį,
   kadangi:
   
               (1)
            
            
               pagal daugiašalių derybų dėl prekybos Urugvajaus raunde sudarytas sutartis (2) Sąjunga įsipareigojo suteikti leidimą į Ispaniją kasmet importuoti 300 000 tonų sorgų;
            
         
               (2)
            
            
               nuo 2014 m. sausio 1 d. iki 2014 m. liepos 15 d., t. y. per laikotarpį, kuriuo, remiantis Komisijos reglamentu (ES) Nr. 642/2010 (3), buvo nustatytas 0 EUR už toną sorgų importo muitas, į Ispaniją importuota 41 580 tonų sorgų. Nuo 2014 m. liepos 16 d., kai, remiantis Reglamentu (ES) Nr. 642/2010, vėl pradėtas taikyti sorgų importo muitas, į Ispaniją sorgų neimportuota;
            
         
               (3)
            
            
               Komisijos reglamento (EB) Nr. 1296/2008 (4) 6 straipsnyje numatyta, kad siekiant užtikrinti, kad importo kvotos būtų visiškai panaudotos, importo muitą, nustatytą remiantis Reglamentu (ES) Nr. 642/2010, galima sumažinti;
            
         
               (4)
            
            
               atsižvelgiant į sorgų rinkos sąlygas, visų pirma į tai, kad sorgų kaina pasaulinėje rinkoje yra daug didesnė už kukurūzų kainą, importo muitui, nustatytam remiantis Reglamentu (ES) Nr. 642/2010, būtina taikyti 100 % fiksuotą sumažinimą;
            
         
               (5)
            
            
               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Pagal kvotą, kurią leista naudoti 2014 m. sausio 1 d., į Ispaniją importuotinam sorgų kiekio likučiui taikomas Reglamento (EB) Nr. 1296/2008 6 straipsnyje nurodytas sorgų importo muito fiksuotas sumažinimas, lygus 100 % importo muito, nustatyto pagal Reglamentą (ES) Nr. 642/2010.
   2.   Taikomos Reglamento (EB) Nr. 1296/2008 nuostatos.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jo galiojimas baigiasi 2014 m. gruodžio 31 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 25 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  OL L 336, 1994 12 23, p. 22.
   
      (3)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).
   
      (4)  2008 m. gruodžio 18 d. Komisijos reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (OL L 340, 2008 12 19, p. 57).